HELIOSE TÖÖLISTE STREIK - 7. PÄEV
Te kõik rikute oma Heliose töölepingut!
Iga kaotatud sent võetakse teie palgast maha.
Nii on siin selgelt kirjas. - See on täielik jura, Palmer!
Helios on ametiühinguteta ettevõte.
Igasugune streik annab õiguse kohe vallandada.
Siis vallandage meid. Vaadake, kui kerge on siin meieta midagi teha.
Olgem õiglased.
Nad riskivad iga viimane kui päev oma eluga.
Ära silmakirjatse, Ed. - Nad väärivad...
Ma mäletan, kuidas sa vingusid, et enamik neist pole siin olemiseks
piisavalt pädevad.
Aga nüüd sa oled üks lihtinimestest?
Ära ürita mind teemaks võtta, Dani.
Sa tead sama hästi kui mina, et Helios, NASA, Roskosmos
ja teised M-7 riigid ei hooli karvavõrdki nendest töölistest.
Komandör Poole, meie muutsime selle baasi
paarist elumoodulist reaalseks kaevanduskolooniaks.
Ja palume vaid, et kokkuleppest kinni peaksite.
Kui laseme rahnu Maa orbiidile viia, kaotab enamik meist aastaga töö.
Aga kui Helios pakuks teile mingit tagatud ümberõpet?
Eks? Lisaharidus, rohkem võimalusi...
Vabandust, aga oleme seda varemgi kuulnud. Alati udujutt.
Kui tahate saada krüokeskusest kütust, mida Kuldkiharakese jaoks vajate,
kui tahate Phoenixist lasti kätte saada,
kui tahate, et elumooduleid ehitataks või teile süüa tehtaks...
Ma olen üritanud kõigest väest teie muredele lahendusi leida.
Jah, tulevik on veidi ebakindel.
Jah, see asteroid sunnib meid tegema asju kähku, rutakalt ja kiiruga.
Aga krüokeskus peab kiireimas korras taas tööle hakkama.
Meil on vaja 125 tonni vedelat argooni,
et Rangerit Kuldkiharakeseni viia ja viimast õigele teele lükata.
Ja praegu on meil vaid 44 tonni.
Aeg on otsa saamas.
Ja iga päevaga, mil venitate, oleme Kuldkiharakese kaotamisele lähemal.
Ja siis kaotame kõik.
Kas seda tahategi?
Ei, me tahame...
Me tahame, et sa oma neetud troonilt alla roniksid
ja meid õiglaselt kohtleksid.
Kui kaugele oled sa valmis sellega minema, Ed?
Kui palju oled sa valmis kaotama?
ÜLE PIIRI
NASA MOLLY COBBI KOSMOSEKESKUS
Nad on ülimalt ajendatud streikijad ja mina olen omajagu streike näinud.
Leningradis tehtud edusammud ei tohi selle jonni tõttu raisku minna.
Mina mõistan seda täiesti, Irina.
President küsib minult iga tund, kas pagana asi on lahenenud.
Korženkoga on sama lugu. Peame asja lahendama.
No nad ei anna järele, eriti oma suurima nõudega.
Neil on hullumeelne soov, et Kuldkiharake viidaks Marsi orbiidile,
mis ei tule meie jaoks kõne alla.
Meie jaoks ka mitte.
Minu silmis saame vaid ühel moel jätkata.
Jätame nad välja.
Käsime kosmonautidel ja astronautidel kohemaid kütuse tootmist jätkata.
No neil pole selleks vastavat väljaõpet.
Nad on insenerid. See on ainus viis.
Kui Helios meid ei aita,
peame end ise aitama.
Sa ütlesid, et nad annavad paari sol'iga järele.
Nädal on möödas. - Vait, möku!
Arvasid, et lihtne on? Peame endale kindlaks jääma.
Tal on õigus. Meie jõud peitub ühte hoidmises.
Kui meid aetakse lahku, variseb kõik kokku.
Ma tulin siia raha teenima ja praegu ei teeni ma midagi.
Nemad ei teeni ka ja hakkavad paanitsema.
Peame kursil püsima. - Jah. Olge tugevad.
Kuulsite ju Palmerit. Nad vallandavad meid kõiki.
Nad ei saa. Aega napib.
Tähelepanu! Ma kuulsin just, et nad üritavad ise kütust teha.
Nad üritavad meile keerata. Ja kas laseme?
Ei, kurat! - Ei!
Kus kõik skafandrid on?
Kuulge, vaadake seda.
Teie sõnul pole kogu baasis enam skafandreid, mida saaks kasutada?
Jah, proua. Ning nad blokeerisid kulguritega kütusetehase õhulüüsid.
Kaval neist, tuleb tunnistada.
Peame asjale loovalt lähenema. Eks?
Kuidas selle lahendame?
Peame krüokeskusesse pääsema,
muidu pole meil Kuldkiharakese jaoks piisavalt kütust.
Krüokeskus on improviseeritud skafandri jaoks liiga kaugel.
Ja uue skafandri tegemiseks kuluks liiga kaua.
Lõpetage!
Meil on võimalus saada midagi,
mis muudaks paljude jaoks kõike,
aga me ei suuda endale jalgu jäämist vältida!
Olgu. No võiksime minna alt, mitte pealt.
Meeldiv lõhn.
See on kompostimispaakide hall vesi.
Kitsavõitu, aga õnnestuks vist küll.
Nad kindlalt ei tea sellest?
Neile ei tuleks pähe, et krüokeskusesse viiva veetoru tühjendame
ja selle kaudu sinna roomame.
Aga tühjendamiseks läheb vähemalt 12 tundi.
No hakkame siis pihta.
ROSKOSMOS
Tere hommikust, prl Madison.
Tere hommikust, Paša.
Töötame koos ameeriklastega,
et allumatute tööliste probleemi lahendada.
Mina ameeriklasi ei usaldaks.
Helios teeskleb, et on rahvusvaheline firma,
aga asub Houstonis, otse NASA kõrval.
Nad edendavad Gore'i ja tema lakeide huve.
Mis nii naljakas on?
Ma olen Dev Ayesaga kohtunud ja võin teile kinnitada,
et ta hoolib rohkem enda huvidest, mitte Ameerika omadest.
Margol on õigus. Meie luureinfo kinnitab seda.
Sellal kui streiki üritatakse peatada,
peavad kõik jätkuvalt keskenduma asteroidi turvaliselt kinni püüdmisele
ja selle Maa orbiidile toomisele
Margo Madisoni juhtimise all.
Tänan, direktor Morozova.
Me uuendasime 2003LC prognoositud trajektoori
ja Tatjana arvutas välja Rangeri jaoks optimaalse ristumise.
Ta tegi hiilgava töö.
Väga hea.
Ongi siis kõik.
Koosolek on läbi. Võite lahkuda.
Margo Madison, palun jääge siia.
Streik lõpeb ühel või teisel moel
ning oleme jõudnud nii kaugele, et peame isiklikult suhtlema
ameeriklaste asteroidi kinni püüdmise tiimiga.
Roskosmose esindaja peab minema Houstonisse läbirääkimisi lõpule viima.
Nõus. Ma teen kõik, et seda isikut reisiks ette valmistada...
President Korženko soovib, et sina läheksid.
Kuidas palun?
Saime sulle kogu sealoleku ajaks diplomaatilise immuunsuse.
Nad ei saa sind puutuda ega vahistada.
Ma ei... Ei.
Ma ei saa tagasi minna. See polnud meie kokkuleppes.
Kokkulepe on muutunud.
Presidendi jaoks on väga tähtis, et saadaksime oma võimekaima esindaja.
Ole nüüd.
Korženko saadab mu tagasi vaid selleks, et Gore'i ärritada.
Võib-olla.
Aga siiski oleks tark see palve täita.
UUDISTEAGENTUUR EAGLE NEWS
Me räägime asjast lähedalt. Sellest...
Kas pean ütlema 2003LC?
Kuldkiharake on parem.
Mind huvitab väga sinu vaatenurk
ja ausalt öeldes see, mida sa teda nähes mõtlesid.
Keda nähes? - Moskva Margot.
Reklaamipausi lõpuni on kümme, üheksa, kaheksa...
Ma ei tulnud Margo Madisonist rääkima.
...kuus, viis... - Küll tuled kenasti toime.
...neli, kolm...
Tere. Vaatate saadet „Ameerika praegu“. Mina olen Zoey Chase.
Hiljem räägime autopommist, mis plahvatas Ar-Riyāḑis,
kus Saudi Araabia kodusõda siiani möllab.
Aga praegu annab mulle eksklusiivintervjuu Aleida Rosales
firmast Helios Aerospace, kes töötas koos Margo Madisoniga,
keda majoriteedi juht Feinstein nimetas suurimaks reeturiks Ameerika ajaloos.
Aleida, tere tulemast.
Tänan, Zoey.
Olen valmis rääkima asteroid 2003LC-st ja... - Varsti. Enne räägi aga Margo Madisonist.
MOSKVA MARGO ENDINE KOLLEEG RÄÄGIB
Teda peeti kaua Johnsoni kosmosekeskuse pommiplahvatuses hukkunuks.
Kas sa teadsid, et ta on elus? - Ei, muidugi mitte.
Ta varitses mind selle teemaga. Vaevu küsis asteroidi kohta.
Veel seitse ohvrit jäid kadunuks. Kas ka nemad on Venemaal?
Ja mida sa arvad tema Houstonisse naasmisest?
Kuidas palun?
Riigidepartemangu allikate sõnul saab ta siin diplomaatilise puutumatuse.
Ma arvasin, et teda ei lasta enam Ameerikasse.
Nii arvasid kõik. Aga sina olid NASA-s tema alluv.
Miski pidi ju ta poolevahetusele viitama.
Tähendab, mul oli...
Kas sul oli aimu, et ta töötas salaja sovettide heaks?
Tead, millest on mul aimu? Et sa oled üks **** reporter.
Anna siia. - Sa oled ****. Ei tee seda...
Ema, ma...
Just hakkas heaks minema.
Kuidas sul läheb? - Hästi.
Intervjuul polnud viga.
Mu vend lausa messis, et äge oli see,
kuidas sa lahkudes keskmist sõrme näitasid.
Näitasin? - Jah.
Venna sõnul sõrm udustati, aga...
Küll see unustatakse peagi.
Mul on intervjuust suva, Vic.
Asi on temas, Margos.
Teda esimest korda nähes...
olin ta elusoleku üle nii õnnelik.
Ma ei suutnud seda uskuda.
Aga nüüd, mil ta tagasi tuleb, ma lihtsalt...
soovin, et ta olekski surnud.
Aga ta pole.
Ta tuleb tagasi.
Ta tuleb tagasi siia.
Ma tean. See on hullumeelne.
Sa pead midagi tegema.
Mida ma teha saan? - Ma ei tea...
Võta õige Marsi rahvast eeskuju.
Hakka vastu.
Hüpik 3, Phoenix. Võite eralduda.
Puhas eraldumine. Väljusite põkkumisalast.
Transponderi märk on hea, võite manööverdada.
Saite maandumiseks Rõõmuoru majaka 1-5.
Phoenix, Hüpik 3. Kuulen teid selgelt.
Kõik paistab hea. Jätkame nominaalse sisenemisega 0217-s.
Maandumisala on vaba. Maandumisprotseduurid käivitatud.
Raputamine on peaaegu läbi, rahvas.
Kiirendus on hea ja mootor töötab suurepäraselt.
Pigista mu kätt. Sa oled nii tubli.
Hei, väikemees! Sa tunned praegu lihtsalt turbulentsi
Marsi atmosfääri sisenedes. Lennukis kogeb sama.
Raske osa sai vist läbi.
Edasi läheb sujuvalt.
Paari minutiga jõuame pinna peale.
Seda kanjonit seal näed?
See on Valles Marineris. Neli korda suurem kui Suur kanjon
ja meie uus kodu on selle põhjas.
Hüpik 3, võite läheneda majakale 1-5.
Selge. Hüpik 3 alustab viimast lähenemist majakale 1-5.
Tere tulemast Rõõmuorgu!
Danielle.
Ja sina oled vist noor Luke Skywalker.
Mu nimi on Alex, pr Poole. - Olgu.
Sa võid olla me noorim meeskonnaliige, aga meil on siiski sinuga suured ootused.
...sa oled vahepeal nii palju kasvanud.
Sir.
Tere tulemast!
Ütlemata suur rõõm on teid siin näha.
Ma soovin, et vastuvõtt olnuks suurem,
aga streigi tõttu...
Pole viga. Eelistangi sedasi.
Me pole veel mõelnud välja... - Üks hetk, Kel.
...kuidas kõigi varustust ära tuua,
aga ma võin teid kajutini juhatada ja võib-olla teha ka ringkäigu
kompleksis... - Tühista see, täitevohvitser.
Peame rääkima. Olukorras on toimunud uusi arenguid.
Siitkaudu.
Tere tulemast!
Palmerilt saate kõik, mida vajate. Ta juhatab teid teie kajutini.
Tere tulemast!
Las ma kannan neid ise.
Tänan. - Sedasi.
No nii. Tulge minu järel.
Emme, kus taadu on?
Ju ta ei saanud tulema...
Kel!
Isa.
Hei.
Vabandust, et hilinesin.
Siin mu tütrepoeg ongi!
Alex, taadu ju. - Hei.
Kas taadule kalli teed, põnn?
Ei?
Ta on vahel selline. Ju veidi jahmunud lihtsalt.
Nojah, arusaadav.
Pole viga, semu.
Tulge. Aitan teil end sisse seada. - Olgu.
Palmer, oled viimaks kasulik.
Vägev vaade.
Kuule, ma tean, et see on sinu jaoks uus ja põnev,
aga me üritame praegu krüokeskusesse pääseda.
Meil on siin kriis.
Ja see pole ainult NASA või M-7 probleem.
Nad on sinu töölised. Neil on õigustatud kaebused su firma vastu.
Seega tahan teada, mida sa teha kavatsed
Ma kaalun oma valikuvõimalusi.
Sul on selleks küllaga aega olnud.
Asi tuleb kohemaid lahendada, muidu võime asteroidi ära unustada.
Aitäh, et mind kajutini juhatasite, komandör Poole.
Olen väga tänulik.
Dev, sa küll oled harjunud asju juhtima,
aga kui sa oled siin, minu baasis,
kuulad minu sõna. Selge?
Täiesti.
Sisse.
Välja.
Väga hea. Teine pool nüüd.
Väga hea.
Tahan vereanalüüsi teha.
Pole viga, mitte täna.
Kas tead, et ma töötasin 2,5 aastat su isaga koos?
Isegi siinsamas.
Kas ta meeldis sulle?
Ta meeldis mulle väga.
Ta armastas mänge mängida
ja ta alati võitis mind.
Ta kasutas malenuppudena kõike, mida leidis: mutreid, polte, kommi lipuna.
Ma mängin malet.
Pidasingi seda tõenäoliseks. Võiksime ehk mängida?
Ta on üsna heas seisus. Madal gravitatsioon istub talle.
Houstoni näitudega võrreldes on tema vererõhk ja hingamine tugevemad.
Tema jaoks on kodusem siin kui Maal.
Aitäh, Dima.
Tore on sind taas näha.
Teid mõlemat.
Sind samuti.
Liigume edasi. Püsime koos.
Issand, see on pikim 800-meetrine lõik Marsi peal.
Kui eelistaksid väljas skafandrita käia, anna minna.
Pole viga, Jennings. Kui kartma hakkad, hoian sul käest kinni.
Käi kuradile, Bishop!
Vait olla ja edasi minna!
Juhtimiskeskus, Sisenemistiim 1. Jõudsime kütuse tootmise juhtimiseni.
SÜSTEEM MAAS
Väga hea.
Härra Howard.
Kontrollige süsteeme ja laske kõik taas käivitada.
Sisenemistiim 1, Juhtimiskeskus.
Võite argooni veeldamise ja metaani tootmise taas käivitada.
Aeg on hakata seda magusat galaktilist kütust tegema.
Kuidas on?
Hea. - Jah?
Väga hea.
Ma ei tea. Midagi on justkui puudu.
Jah.
Ma ei oska öelda, mis see on.
Vau!
Sa olid tubli, põnn!
Oo jaa.
Kas tahad ka, semu? - Ei, tänan.
See on parim. Küll sulle maitseb. Proovi.
Sedasi. Jah.
Sega nüüd ära.
Segama peab...
Miks sa nii tegid?
Juust ju.
Ma üritan veidi tema silmaringi laiendada.
No enne kui seda teed, võiksid teda veidi tundma õppida,
mitte ametiühingujuhti mängida.
Ma ju üritan. Olgu? - Kas ikka üritad?
Ole minuga leebem, põnn. Ma võitlen siin millegi nimel.
Ka mina olen Helioses.
Tule võitle siis meiega koos.
Minuga koos.
Sa oled nii lühinägelik. Sel teemal on mitu vaatenurka.
Aleida Rosales suutis Leningradis ime korda saata.
Ta mõtles välja midagi, mis meie planeeti igaveseks muudab.
Aga siinsel planeedil saavutatule tõmbab see kriipsu peale.
Siia jääb ikka korralik teadusbaas.
Nad ei paki asju ega lähe koju.
Täpselt seda ma silmas peangi.
Marsist saab teaduslik kolgas. Nagu McMurdo.
Mis McMurdol viga on?
Mitte midagi, aga Marsil saaks olla palju enamat
kui 10 teadlast ja koristaja.
Oleks tõeline koloonia.
Kodu.
Sul on juba kodu olemas.
Kipper, meil on mure.
Miks sina ainsana ei mõista? - Hea küll.
No nüüd oleme omadega perses. Kogu meie eelis on kütusetehases.
Kuidas nad sinna said? - Ei tea.
Noh, neil on raske genekaid ilma selleta käivitada.
Peamine gaasivoolu regulaator?
Võtsin selle lahkudes, igaks juhuks.
No nii, pingepiirik töötab taas.
Selge. Käivitame siis.
Ei õnnestunud. Sissevõtutorud ei paista õhku kambrisse viivat.
Olgu, oot!
Jennings, kontrolli kondensaatorit.
Vaata.
Nad eemaldasid peamise gaasivoolu regulaatori.
Üritan sekundaarse kaudu voolu ümber suunata.
Regulaatorit ei saa vahele jätta.
Rahu. Minu kodukandis olid puuduvad jupid igapäevane nähtus.
Pidime aina kaudlahendusi leidma.
Olgu, proovi nüüd.
Bingo, pidu majas!
Imeilus. Argoonigeneraatorid käivituvad.
Komandör, osad näidud kisuvad punaseks.
Mida paganat?
Seisake see! Käskige see seisata!
Vajuta hädaseiskamislülitit!
VEDEL METAAN - CH4
Prl Rosales, kas teil on peadirektor Hobsoniga kohtumine kokku lepitud?
Peame rääkima.
Hea küll. Las ma allkirjastan selle. Tead, NASA-s...
Ärge andke Margo Madisonile puutumatust.
- Räägid kohe asjast, selge... - Helista
kaitseministeeriumile või Valgele Majale või kellele iganes.
Tee, mida vaja. - Pole minu otsustada.
Ära lase teda siia.
Ei Houstonisse ega siia hoonesse.
Kui ta oma jala Ameerika pinnale tõstab, tuleks ta vahistada. Sa tead seda.
Ma mõistan su viha, aga Moskva nõuab,
et Margo aitaks juhtida seansse, milles plaanitakse mootori tegemist,
kinnitamist ja kasutamist ning asteroidi Maale saatmist.
Nad teevad seda vaid meie alandamiseks.
Arvatavasti, kuid ma ei saa parata, Aleida.
M-7 harta järgi... - Kuradile see!
Kuidas neile meeldiks, kui Arkadi Ševtšenko Heliost esindaks?
Miks ka mitte, kui kemplemiseks läheb.
Aleida, ma tõesti mõistan sind.
Aga Margo on nende asteroidi kinni püüdmise programmi juht
ja tagatipuks äärmiselt osav insener.
Asja õnnestumiseks vajame parimaid inimesi kogu maailmast.
Mina temaga ei tööta.
Enne kui hakkad... - Sir.
Rõõmuorus juhtus õnnetus.
Doktor, saabumas on mitu plahvatuses haavata saanut.
Tilgutit vajan!
Stabiliseerige ta!
Täie paksusega põletushaavad. Lihased on kontraktsed.
Sina! Võta sealt kapist arteri kanüül. Kähku!
Doktor! Viimane.
Lükake siia vasakule.
Hoidke Jenningsil silma peal. Näidud stabiliseeruvad.
Peame ta hingamisteed kaitsma. Andke talle hapnikku.
Kolmas aste. Eemaldame surnud koe.
Pange tilguti!
Vajan kolm liitrit naatriumlaktaadi lahust.
Katke haavad marliga.
Doktor, bradükardia.
Jennings? - Kanüüli!
Laske läbi. Eest ära!
Mike.
Mitu ohvrit?
Seni on üks hukkunu. Neli on raskelt vigastatud.
Kaks on kriitilises seisundis.
Dima üritab neid elus hoida, aga seis ei paista hea.
Pagan võtaks.
Sealne olukord on nende tõttu väga eskaleerunud, Eli,
ja me peame sellele vastama.
Poole vajab meilt abi.
Nõus. Olukord on kontrolli alt väljumas.
Sir, Luure Keskagentuur teab kindlalt,
et Moskval on Rõõmuorus vähemalt üks KGB agent.
Muidugi on.
Ega sa väida, et nemad on süüdi?
Ei, meie teada pole.
NASA-l on aga asja ohjeldamiseks valikuvõimalusi,
millest sa ei pruugi teadlik olla.
Su sõnul on ka meil seal agente?
Jah. - Miks me sellest alles nüüd kuuleme?
Juhtimiskeskusest sajakonna meetri kaugusel on 12 põhjakorealast.
Mõistad ju meid?
Kas baasis on relvi, millest peaksin teadma?
Meie mehel on ligipääs tavapärastele nõrgema energiaga laskekehasüsteemidele.
Kõrgrõhu all lämmastikuga relvad, mittesurmava laskemoonaga,
mis elumoodulite seintest läbi ei tungi.
Aga nahast? - Teevad enamat kui kõdi.
Väga meeldiv.
Mida sa siis ette paned?
Et laseme CIA-l ja KGB-l baasi ohjad haarata?
Arvasime, et sul tasub teada. Juhuks, kui olukord eskaleerub.
Arusaadav, Bob, aga minust ei saa meest,
kes annab CIA-le loa Marsil sõjaseisukorra kehtestada.
Me peame selle baasi ohjad kindlalt tagasi haarama
ja need terrorirünnakud peatama.
Terrorism? Tõesti? - No kuidas sina seda nimetaksid, Eli?
Seda on varemgi juhtunud. Lausa siinsamas. - Aitab! Selle jutuga on lõpp.
Peame teise lahenduse leidma.
Äkki võiksime saata turvatiimi, nagu 1983. aastal?
Sest sellega läks nii hästi.
Nad peatasid kolmanda maailmasõja. - Või äärepealt põhjustasid selle.
Aega pole nagunii piisavalt.
Väljaõppele ja reisile kuluks mitu kuud.
Aga äkki poleks transportida vaja?
Võime värvata Rõõmuorus olevaid inimesi, kel on piisav sõjaväeline väljaõpe.
Kui palju seal selliseid inimesi on?
Meie ja sovettide peale kokku vähemalt tosin kui mitte rohkem.
Hea küll.
Teeme seda.
Mitte keegi meist ei tulnud siia selleks,
aga nüüd oleme kohustatud tagama selle baasi julgeolekut
ja meeskonna turvalisust.
Peame leidma need, kes on selles plahvatuses süüdi.
Hoidke silmad lahti kõige jaoks, mis tundub kahtlane.
Peame tagama selle, et säärane tragöödia enam iial ei korduks.
Kurat, ära käpi mu asju!
Ettevaatust! See on isiklik vara.
Hei, ära puutu mu... - Tagane!
Mida sa... Mida perset? Käes eemale!
Midagi ei muutu. Avaldame survet edasi.
Survet? Jennings on surnud.
Asi läks liiga kaugele.
Tähelepanu!
Te pidasite läbirääkimisi selgelt ja jõuliselt.
Pean sellest lugu.
Jäite endale kindlaks.
Sellest pean ma... veelgi rohkem lugu.
Aga tõde on see, et kui me ei lahenda asja täna, kohemaid,
ega pane kütusetehast taas vedelat argooni pumpama,
saamaks püüda kinni väärtuslikemat teadaolevat objekti me päikesesüsteemis,
siis oleme põrunud.
Me kõik.
Siis andke meile see, mida palume.
Jah. - Saatke Kuldkiharake Marsile.
Tahaksin teile öelda, et see on võimalus, aga ausalt öeldes
ei saada Maa riigid seda asteroidi eal, mitte kunagi, Marsile.
Teate miks?
Sest see pole rahaliselt nende huvides ja kosmos on äri.
Asi on ressurssides, rahas, kasumis.
Kuradile kasum! - Võite mühatada, palju tahate,
aga teie streiki ajendab ju sama asi. Eks?
Tahate enda osa, oma tordiviilu. - Tahan jah, pagan!
Te tulite siia, et elatist teenida.
Aga see, mida te soovite, selle asteroidi sihtpunkti muutmine...
Seda ei juhtu iial.
Aga ma ütlen, mis saab juhtuda.
NASA ja Roskosmos nõustusid teie tööohutust puudutavad mured lahendama.
Ning Heliose tegevjuhina
olen valmis pakkuma 40% suuremaid pensionimakseid...
heldemat tervisekindlustust ja Heliose aktsiaid igaühele.
Ärge uskuge sõnagi selle mehe suust. Ta on suller.
Ma tagan ka selle, et iga streikija saaks amnestia kõigi asjadega,
mida läbirääkimise viimastel päevadel tehti.
Ja esimesed 100, kes selle joone ületavad, saavad neljakordse palga preemia,
mis tähendab igaühe jaoks veidi rohkem kui miljon dollarit.
Ärge kuulake teda.
Kas te ei mõista, mida ta teeb?
Ta üritab meid ära osta ja meie solidaarsust õõnestada.
Me saame ikka võita, kui ühte hoiame.
Just nii.
Muidugi. Võite üritada seda teha.
Aga küsige endalt, mis on tähtsam.
Mingi abstraktne ühtehoid või teie pered kodus?
Teie lapsed, teie õdede-vendade lapsed,
teie vanemad, teie vanavanemad
või mingi kivikamakas, mis kosmoses liigub?
Mul on kahju, Sam.
Henry?
Esindan tosinat kütusetehase töötajat.
Tere tulemast! - Tänan.
Preemiat on veel 88-le.
Olge nüüd!
Hei, ärge tehke seda. - Mida te teete?
Argpüksid. Allaandjad.
Peame ühte hoidma!
Südame ajate pahaks.
Ilja?
Maya?
Puutumatus, kipper. Mul on kahju.
Esindan kõiki 18 tootmises, keevitamises ja viimistluses.
Luka. Luka!
Tubli, Dev.
Sa just tapsid Marsi.
...ja endine NASA direktor Margo Madison naasis Ühendriikidesse
ligi 10 aastat pärast seda, kui Nõukogude Liidu poolele üle läks.
Teda ootasid täna Houstonis ees tohutud meeleavaldused.
Paljud nõuavad Madisoni vahistamist, aga teda kaitseb diplomaatiline immuunsus,
sellal kui ta on siin Roskosmose juhi...
NASA MOLLY COBBI KOSMOSEKESKUS
Margo Madison, Eli Hobson. Tere tulemast Molly Cobbi kosmosekeskusesse.
Tänan.
Lähme?
NASA MOLLY COBBI KOSMOSEKESKUS
Admiral.
Mida kuradit?
On sul alles jultumust pärast oma kõnet siia tulla.
Tõepoolest, aga ma vajan su abi.
Miks ma sind aitaksin, raisk?
Sest tahame mõlemad sama asja: mitte kunagi tagasi minna.
Sa ei tea...
Sa ju oled ikka siin. Pärast kõiki neid aastaid.
Teame mõlemad, et Marsist võiks saada ehtne ühiskond,
mis kestaks meist kahest palju kauem.
Saame selle teostada.
Sa just rikkusid selle võimalused ära.
Ma tean, et see oli valus.
Usu mind, ma tean.
Näha, kui väga omakasu ja ahnus neid ajendas...
Peaaegu naljakas, ent ettearvatav.
Aga see streik osutus kõigi ebamugavuste kiuste
õnnistuseks, sest üksikud teist näitasid, kui väga oma eesmärki usute.
Kui palju ohverdaksite endast millegi suurema nimel.
Ja sellist usku vajame võimalikult palju.
Millest sa küll räägid, kurat?
Ma räägin tulevikust, Ed. Võtame selle, mis õigusega meile kuulub.
Sa ei mõtle seda tõsiselt.
Kas aitaksid mul asteroidi varastada?
Tõlkinud Silver Pärnpuu